|  |  |
| --- | --- |
|  | **บันทึกข้อความ** |

ส่วนราชการ กสว. (กง.ปอ.) โทร. 0 ๒๒๔๑ ๙๐๐๐ ต่อ 2112

# ที่ มท ๐๘20.4/ วันที่ พฤศจิกายน 2567

**เรื่อง** กรอบระยะเวลาการจัดส่งข้อมูลสำหรับการทวนสอบรับรองปริมาณก๊าซเรือนกระจก รอบที่ 4

## เรียน อสถ.

1. **เรื่องเดิม**

1.1 มท. กำหนดนโยบายการดำเนินงานด้านการเปลี่ยนแปลงสภาพภูมิอากาศเพื่อบรรลุเป้าหมายการลดก๊าซเรือนกระจกและการดำเนินงานด้านการเปลี่ยนแปลงสภาพภูมิอากาศของประเทศ  
แก้ไขปัญหาการเปลี่ยนแปลงสภาพภูมิอากาศอย่างเต็มที่ทุกวิถีทางเพื่อบรรลุเป้าหมายความเป็นกลาง  
ทางคาร์บอน ภายในปี พ.ศ. ๒๕๙๓ (ค.ศ. ๒๐๕๐) และบรรลุเป้าหมายการปล่อยก๊าซเรือนกระจกสุทธิเป็นศูนย์  
ได้ในปี พ.ศ. ๒๖๐๘ (ค.ศ. ๒๐๖๕) **(เอกสาร 1)**

1.2มท. แจ้งจังหวัดให้แจ้งอำเภอและ อปท. ทุกแห่ง สำรวจและรายงานข้อมูลถังขยะเปียก  
ในระดับครัวเรือน โรงเรียนในสังกัด อปท. และ ศพด. ในสังกัด อปท. และเตรียมความพร้อมในการบันทึกข้อมูลลงในระบบสารสนเทศ เป็นประจำทุกเดือน **(เอกสาร 2)**

๑.3 สถ. แจ้งจังหวัดให้ อปท. จัดเก็บข้อมูลถังขยะเปียก ลดโลกร้อน ของ อปท.   
ตามนโยบายการดำเนินการด้านการเปลี่ยนแปลงสภาพภูมิอากาศของกระทรวงมหาดไทย โดยมอบหมายอาสาสมัครท้องถิ่นรักษ์โลกเป็นผู้ดำเนินการสำรวจและจัดเก็บข้อมูลประเภทครัวเรือน ครูเป็นผู้ดำเนินการสำรวจและจัดเก็บข้อมูลประเภทโรงเรียนในสังกัด อปท. และครูผู้ดูแลเด็กเป็นผู้ดำเนินการสำรวจและจัดเก็บข้อมูลประเภทศูนย์พัฒนาเด็กเล็ก และบันทึกข้อมูลลงในระบบสารสนเทศภายในวันที่ 25 ของทุกเดือน **(เอกสาร 3)**

1.4 มท. ได้กำหนดแผนการทวนสอบรับรองปริมาณก๊าซเรือนกระจกจากโครงการถังขยะเปียก   
ลดโลกร้อน ของ อปท. ระหว่างปี พ.ศ. 2565 – 2569 จำนวน 6 รอบ ดังนี้

|  |  |  |  |  |  |  |
| --- | --- | --- | --- | --- | --- | --- |
| **รอบที่** | **ระยะเวลารับรองปริมาณ ก๊าซเรือนกระจก** | | **จำนวนเดือน** | **จำนวนครัวเรือน** | **จำนวนจังหวัด** | **จำนวนตันคาร์บอนไดออกไซด์เทียบเท่า** |
| 1 | กรกฎาคม – กันยายน 2565  (รับรองแล้ว) | | 3 | 456,647 | 4 | 3,140 |
| 2 | ตุลาคม 2565 - มีนาคม 2566  (รับรองแล้ว) | | 6 | 4,849,415 | 22 | 85,303 |
| 3 | เมษายน 2566 – กันยายน 2566  (รับรองแล้ว) | | 6 | 14,486,752 | 76 | 275,000 |
| 4 | ตุลาคม 2566 – มิถุนายน 2567 | | 9 | 14,486,752 | 76 | 412,000 |
| 5 | กรกฎาคม 2567 - มิถุนายน 2568 | | 12 | 14,486,752 | 76 | 550,000 |
| 6 | กรกฎาคม 2568 - มิถุนายน 2569 | | 12 | 14,486,752 | 76 | 550,000 |
|  |  | รวม | | | | 1,875,443 |

/1.5 ผลการรับรอง…

-2-

1.5 ผลการรับรองปริมาณก๊าซเรือนกระจกจากโครงการถังขยะเปียก ลดโลกร้อน ของ อปท.

1.5.1 รอบที่ 1 พื้นที่ 4 จังหวัด (ข้อมูลการรับรองปริมาณก๊าซเรือนกระจก 3 เดือน กรกฎาคม 2565 – กันยายน 2565) มีปริมาณก๊าซเรือนกระจกที่ลด/กักเก็บได้ 3,140 ตันคาร์บอนไดออกไซด์เทียบเท่า

1.5.2 รอบที่ 2 ในพื้นที่ 22 จังหวัด (ข้อมูลการรับรองปริมาณก๊าซเรือนกระจก 6 เดือน ตุลาคม 2565 – มีนาคม 2566) มีปริมาณก๊าซเรือนกระจกที่ลด/กักเก็บได้ 85,303 ตันคาร์บอนไดออกไซด์เทียบเท่า

1.5.3 รอบที่ 3 ในพื้นที่ 76 จังหวัด (ข้อมูลการรับรองปริมาณก๊าซเรือนกระจก 6 เดือน เมษายน 2566 – กันยายน 2566) มีปริมาณก๊าซเรือนกระจกที่ลด/กักเก็บได้ 277,951 ตันคาร์บอนไดออกไซด์เทียบเท่า

**2. ข้อเท็จจริง**

2.1 สถ. ได้รับจัดสรรงบประมาณประจำปีงบประมาณ พ.ศ. 2568 ค่าใช้จ่าย  
ในการทวนสอบโครงการถังขยะเปียก ลดโลกร้อน ของ อปท. จำนวน 8,360,000 บาท **(เอกสาร 4)** 2.2 องค์การบริหารจัดการก๊าซเรือนกระจก (อบก.) ได้กำหนดการประชุมคณะอนุกรรมการพิจารณาโครงการและกิจกรรมลดก๊าซเรือนกระจก ครั้งที่ 5/2568 วันพฤหัสบดีที่ 11 กันยายน 2568  
โดยกำหนดระยะเวลารับคำขอพิจารณาโครงการ T-VER ภายในวันศุกร์ที่ 15 สิงหาคม 2568 **(เอกสาร 5)**

2.3 กสว. ได้จัดทำแผนการดำเนินการทวนสอบรับรองปริมาณก๊าซเรือนกระจก รอบที่ 4 ในพื้นที่ 76 จังหวัด รายละเอียดดังนี้

|  |  |  |  |
| --- | --- | --- | --- |
| **ที่** | **รายการ** | **ระยะเวลา** | **ผู้ดำเนินการ** |
| 1 | แต่งตั้งคณะทำงานจัดเตรียมข้อมูล | ภายในเดือน พ.ย. 67 | คณะทำงานฯ/สถ. |
| 2 | จัดประชุมเพื่อซักซ้อมแนวทางแก่จังหวัดและ อปท. | ภายในเดือน พ.ย. 67 | คณะทำงานฯ/สถ. |
| 3 | ท้องถิ่นจังหวัด 76 จังหวัด ตรวจสอบความถูกต้องข้อมูลผลการจัดทำถังขยะเปียก ลดโลกร้อนในระบบ DLA Waste ตามแนวทางที่ สถ. กำหนด พร้อมจัดเตรียม ใบสมัคร เอกสารที่เกี่ยวข้อง | ภายในเดือน ธ.ค. 67 – ก.พ. 68 | ท้องถิ่นจังหวัด 76 จังหวัด/สถ. |
| 4 | คณะทำงานฯ จัดทำ Monitoring Report (MR) และส่งให้ผู้ประเมินภายนอก (VVB) | ภายในเดือน มี.ค. - เม.ย. 68 | คณะทำงานฯ/สถ.  ผู้ประเมินภายนอก |
| 5 | ผู้ประเมินภายนอกตรวจสอบ Monitoring Report (MR) และกำหนดแผนการทวนสอบ | ระหว่างสัปดาห์ที่ 1 - 2 ของเดือน พ.ค. 68 | ผู้ประเมินภายนอก |
| 6 | ประชุมซักซ้อมจังหวัดเป้าหมายลงพื้นที่ทวนสอบ 76 จังหวัด | ภายในสัปดาห์ที่ 3  ของเดือน พ.ค. 68 | สถ./ผู้ประเมินภายนอก |
| 7 | ผู้ประเมินภายนอก (VVB) ลงพื้นที่ทวนสอบ | ภายในเดือน มิ.ย. 68 | ผู้ประเมินภายนอก |
| 8 | ผู้ประเมินภายนอกจัดทำรายงานการทวนสอบ | ภายในสัปดาห์ที่ 2  ของเดือน ก.ค. 68 | ผู้ประเมินภายนอก |
| 9 | สถ. ตรวจสอบและแก้ไขเล่มรายงานเพื่อความสมบูรณ์และส่งใบสมัครรับรองคาร์บอนเครดิตไปยัง อบก. | ภายในวันที่ 15 ส.ค. 68 | คณะทำงานฯ/สถ. |

/2.4 การดำเนินการ...

-3-

2.4 การดำเนินการรับรองปริมาณก๊าซเรือนกระจกจากโครงการถังขยะเปียก ลดโลกร้อน ของ อปท. มีกระบวนการดำเนินงานให้มีการทวนสอบจากผู้ประเมินภายนอก (Validation and verification Body :VVB) เพื่อทำการตรวจสอบเอกสารในภาพรวม โดยผู้ประเมินภายนอกจะลงพื้นที่ในจังหวัดต่าง ๆ   
เพื่อตรวจสอบข้อมูลการจัดทำถังขยะเปียก ลดโลกร้อนรายเดือนที่ อปท. ได้รวบรวมและบันทึกไว้ในระบบสารสนเทศด้านการจัดการขยะมูลฝอย ของ อปท. โดยจะมีการสุ่มตรวจครัวเรือนที่จัดทำถังขยะเปียก ลดโลกร้อน   
ตามข้อมูลที่บันทึกในระบบสารสนเทศฯ และอาจมีการสัมภาษณ์ครัวเรือนและผู้เกี่ยวข้องในการดำเนินโครงการฯ ซึ่งการทวนสอบจากผู้ประเมินภายนอก รอบที่ 4 จะดำเนินการในห้วงเดือนมิถุนายน 2568

2.5 สถ. ได้จัดการการประชุมซักซ้อมทวนสอบรับรองปริมาณก๊าซเรือนกระจก รอบที่ 4 เมื่อวันศุกร์ที่ 22 พฤศจิกายน 2567 เวลา 13.30 น. เป็นต้นไป เพื่อให้คณะทำงานระดับจังหวัดและระดับองค์กรปกครองส่วนท้องถิ่น รับฟังการชี้แจงขั้นตอนการตรวจสอบข้อมูล และการจัดเตรียมเอกสาร  
เพื่อเตรียมพร้อมรับการการทวนสอบรับรองปริมาณก๊าซเรือนกระจก รอบที่ 4 ในพื้นที่ 76 จังหวัด โดยได้กำหนดกรอบระยะเวลาในการจัดส่งข้อมูล ดังนี้ **(เอกสาร 6)**

|  |  |  |  |
| --- | --- | --- | --- |
| **ที่** | **ข้อมูล** | **วันที่ส่งข้อมูล** | **สถ. ตรวจสอบข้อมูล** |
| 1 | ข้อมูลเดือน ต.ค. 66 | ภายในวันที่ 20 ธ.ค. 67 | ภายในวันที่ 2 ม.ค. 68 |
| 2 | ข้อมูลเดือน พ.ย. 66 | ภายในวันที่ 3 ม.ค. 68 | ภายในวันที่ 16 ม.ค.68 |
| 3 | ข้อมูลเดือน ธ.ค. 66 | ภายในวันที่ 17 ม.ค. 68 | ภายในวันที่ 23 ม.ค. 68 |
| 4 | ข้อมูลเดือน ม.ค. 67 | ภายในวันที่ 24 ม.ค. 68 | ภายในวันที่ 30 ม.ค. 68 |
| 5 | ข้อมูลเดือน ก.พ. 67 | ภายในวันที่ 31 ม.ค. 68 | ภายในวันที่ 7 ก.พ. 68 |
| 6 | ข้อมูลเดือน มี.ค. 67 | ภายในวันที่ 9 ก.พ. 68 | ภายในวันที่ 14 ก.พ. 68 |
| 7 | ข้อมูลเดือน เม.ย. 67 | ภายในวันที่ 16 ก.พ. 68 | ภายในวันที่ 19 ก.พ. 68 |
| 8 | ข้อมูลเดือน พ.ค. 67 | ภายในวันที่ 21 ก.พ. 68 | ภายในวันที่ 26 ก.พ. 68 |
| 9 | ข้อมูลเดือน มิ.ย. 67 | ภายในวันที่ 28 ก.พ. 68 | ภายในวันที่ 7 มี.ค. 68 |

**3. ข้อพิจารณา**

กสว. (กง.ปอ.) พิจารณาเห็นว่า เพื่อให้การทวนสอบโครงการถังขยะเปียก ลดโลกร้อน   
รอบที่ 4 เป็นไปด้วยความเรียบร้อย และเกิดผลอย่างเป็นรูปธรรม เห็นควรมีหนังสือถึง ผวจ. ทุกจังหวัด   
ขอความร่วมมือดำเนินการจัดส่งข้อมูลผลการจัดทำถังขยะเปียก ลดโลกร้อน ขององค์กรปกครองส่วนท้องถิ่น ให้เป็นไปตามกรอบระยะเวลาที่กำหนด

**4. ข้อเสนอ**

จึงเรียนมาเพื่อโปรดพิจารณา หากเห็นชอบโปรดลงนามในหนังสือถึงผู้ว่าราชการจังหวัด   
ที่เสนอมาพร้อมนี้


(นางสาวปรียาภัทร์ จันทร์ทิพย์)

ผอ.กสว.

ผอ.กง.ปอ.………………………………………………

หน.กง.ปอ.………………………………………………

จนท. ……………………………………………………….



ที่ มท ๐๘20.4/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10๓00

พฤศจิกายน 2567

เรื่อง กรอบระยะเวลาการจัดส่งข้อมูลสำหรับการทวนสอบรับรองปริมาณก๊าซเรือนกระจก รอบที่ 4

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0820.4/ว 4883 ลงวันที่ 15 พฤศจิกายน 2567

สิ่งที่ส่งมาด้วย 1. กรอบระยะเวลาการจัดส่งข้อมูล จำนวน 1 ฉบับ

2. ช่องทางการจัดส่งจัดส่งข้อมูล จำนวน 1 ชุด

ตามที่ กรมส่งเสริมการปกครองท้องถิ่นได้แจ้งคำสั่งการแต่งตั้งคณะทำงานจัดเตรียมข้อมูลสำหรับการทวนสอบรับรองปริมาณก๊าซเรือนกระจก รอบที่ 4 ในระดับกรมส่งเสริมการปกครองท้องถิ่น   
และให้มีการแต่งตั้งคณะทำงานสนับสนุนการจัดเตรียมข้อมูลสำหรับการทวนสอบรับรองปริมาณก๊าซเรือนกระจก รอบที่ 4 ระดับจังหวัดและระดับองค์กรปกครองส่วนท้องถิ่น รวมถึงได้จัดประชุมซักซ้อมการทวนสอบรับรองปริมาณก๊าซเรือนกระจก รอบที่ 4 เมื่อวันที่ 22 พฤศจิกายน 2567 เวลา 13.30 น. เป็นต้นไป   
เพื่อรับฟังการชี้แจงขั้นตอนการตรวจสอบข้อมูล และการจัดเตรียมเอกสารต่าง ๆ ความละเอียดแจ้งแล้ว นั้น

ในการนี้ เพื่อให้การดำเนินการทวนสอบรับรองปริมาณก๊าซเรือนกระจก รอบที่ 4 ในพื้นที่   
76 จังหวัด เป็นไปด้วยความเรียบร้อย จึงขอความร่วมมือท่านแจ้งกำชับสำนักงานส่งเสริมการปกครองท้องถิ่นจังหวัดและองค์กรปกครองส่วนท้องถิ่นดำเนินการตรวจสอบและจัดส่งข้อมูลผลการจัดทำถังขยะเปียก ลดโลกร้อน   
ขององค์กรปกครองส่วนท้องถิ่น ให้เป็นไปตามกรอบระยะเวลาที่กำหนด รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

รอง อสถ.……………………………………

ผอ.กสว. ……………………………………

ผอ.กง.ปอ.…………………………………

หน.กง.ปอ.…………………………………

จนท. ………………………………………

กองสิ่งแวดล้อมท้องถิ่น

กลุ่มงานการเปลี่ยนแปลงสภาพภูมิอากาศ

โทร. ๐ ๒๒๔๑ ๙๐๐๐ ต่อ 2112

ไปรษณีย์อิเล็กทรอนิกส์ saraban@dla.go.th

ผู้ประสานงาน นายพิชชากร ฤกษ์สกุลเรือง โทร. 096 281 2057